
Je li ispravan hadž one žene koja hadž obavi bez prisustva mahrema (člana uže porodice s kojim ne može stupiti u brak)? Kad je riječ o tome, može li se dijete koje zna razlikovati osnove stvari smatrati mahremom? I, uopće, koje uvjete mahrem mora ispuniti?


* 
* 
* 
* 
* 
* 
* 

 

Je li ispravan hadž one žene koja hadž obavi bez prisustva mahrema?
===================================================================

 

Ispravan jehadž te žene, ali jeona učinila grijeh putujući bez mahrema, jer je to zabranjeno, na temelju ovog hadisa: “Neka žena putuje jedino u pratnji mahrema” (el-Buhari, 1862, i Muslim, 1341). Dječačić ne može biti mahrem jer nije punoljetan, pa štaviše, i njemu samom potrebni su nadzor i pažnja. Da bi neko bio mahrem, mora ispuniti sljedeće uvjete: da bude musliman, muškarac, punoljetan i uračunljiv. Osoba koja ne ispuni sve ove uvjete ne može biti mahrem.


Kad govorimo o ovom pitanju, ne možemo a da neukažemo na pojavu zbog koje se čovjek žalosti, a to je da neke žene ravnodušno putuju avionom bez pratnje mahrema, potcjenjujući ovaj islamski propis. One se pritom pozivaju na činjenicu da mahrem svoju štićenicu doprati do aerodroma s kojeg polijeće avion, drugi je mahrem dočeka na odredištu, a u avionu je, vele, sigurna. Ovo je obrazloženje neprihvatljivo, jer prvi mahrem ženu ne doprati do aviona, nego do pasoške kontrole. Zar se ne može dogoditi da avion ne poleti navrijeme, pa da ta žena bude izložena neprijatnostima? Ne može li se dogoditi da avion poleti, ali ne mogne, iz bilo kojeg razloga, sletjeti na predviđeno odredište, i zato sleti u neki drugi grad, te da ta žena bude u veoma teškom položaju? Također, je li isključena mogućnost da avion uredno sleti na odredište, ali se, zbog bolesti, sudara ili što prespava, ne pojavi mahrem koji je trebao dočekati tu ženu? K tome, ko će je paziti u avionu? Nije li nemoguće da je zapadne sjedište pored poročnog nemilosrdnog muškarca koji bi je mogao zavesti?A to se događa, zar ne?


Dužnost je da se žena boji Svevišnjeg Allaha, i ne smije putovati bez mahrema, kao što se staratelji, kojima je Gospodar ukazao počast da se brinu o ženama, moraju bojati Allaha, pa ne smiju podbaciti o pogledu starateljstva, ljubomore i privreženosti vjeri. Čovjek će biti pozvan na odgovornost za svoju porodicu, ona je emanet koji mu je Svemogući Allah povjerio. Evo o tome Božijih riječi: “O vi koji vjerujete, sebe i porodice svoje čuvajte od Vatre, čije će gorivo ljudi i kamenje biti i o kojoj će se meleki strogi i snažni brinuti, koji se onom što im Allah zapovjedi neće opirati, i koji će ono što im se naredi izvršiti!” (et-Tahrim, 6)


Šejh Muhammed b. Usejmin


